ఆంధ్రప్రదేశ్ జిల్లాల పునర్వ్యవస్థీకరణ - 2022

విభజిత ఆంధ్రప్రదేశ్ రాష్ట్రం 2014 జూన్‌ 2 నుండి, 13 జిల్లాలతో కొనసాగింది. జగన్మోహనరెడ్డి ప్రభుత్వం, తన మానిఫెస్టోలో ఇచ్చిన హామీ మేరకు 2022 ఏప్రిల్ 4 నుండి ఆంధ్రప్రదేశ్ ను 26 జిల్లాలగా పునర్వ్యస్థీకరించింది.

## చరిత్ర
2019 ఎన్నికల్లో వైఎస్ఆర్ పార్టీ తన ఎన్నికల మెనిఫెస్టోలో ఇచ్చిన హామీల అమల్లో భాగంగా వైఎస్ జగన్మోహనరెడ్డి ప్రభుత్వం 73వ గణతంత్ర దినోత్సవం సందర్భంగా 2022 జనవరి 26న జిల్లాల సంఖ్యను పెంచేందుకు, ప్రస్తుతం ఆంధ్రప్రదేశ్‌లో ఉన్న 13 జిల్లాలను 26 జిల్లాలుగా పునర్వ్యస్థీకరించుటకు ప్రాథమిక రాజపత్రాలు ప్రకటించింది. 30 రోజులలోగా ఏమైనా అభ్యంతరాలు ఉంటే తెలియజేయమని కోరింది.

ఆంధ్రప్రదేశ్ రాష్ట్రంలో మొత్తం 25 పార్లమెంట్ నియోజకవర్గాలు ఉన్నాయి. కొత్త జిల్లాల ఏర్పాటులో ప్రతి పార్లమెంట్ నియోజవర్గం పరిధిని ప్రాతిపదికగా తీసుకున్నారు. ఒక్కొక్క లోక్‌సభ నియోజకవర్గాన్ని ఒక్కొక్క జిల్లాగా ఏర్పాటు చేయడానికి  ప్రభుత్వం ప్రాథమికంగా నిర్ణయించింది.అయితే అరకు లోక్‌సభ నియోజకవర్గం విస్తృత భౌగోళిక పరిధిని దృష్టిలో పెట్టుకుని రెండు జిల్లాలుగా ఏర్పాటుచేయాలని ప్రతిపాదించారు.

ప్రతిపాదనలపై వచ్చిన అభ్యంతరాలను పరిశీలించి కొన్ని సవరణలు చేసారు. 2022 ఏప్రిల్ 4 నుండి కొత్త జిల్లాల ప్రారంభానికి గెజిట్ విడుదలైంది.

## తొలి పునర్వ్యవస్థీకరణలో కొత్తగా ఏర్పడిన

### జిల్లాలు
2022 పునర్వ్యవస్థీకరణలో, అంతకుముందు ఉన్న 13 జిల్లాలు నుండి, కొత్తగా 13 జిల్లాలు ఏర్పడ్డాయి. వాటితో రాష్ట్రంలోని జిల్లాల సంఖ్య 26 కు చేరుకుంది. అవి పార్వతీపురం మన్యం జిల్లా, అల్లూరి సీతారామరాజు జిల్లా, అనకాపల్లి జిల్లా, కాకినాడ జిల్లా, డాక్టర్ బి.ఆర్. అంబేద్కర్ కోనసీమ జిల్లా, ఏలూరు జిల్లా, ఎన్టీఆర్ జిల్లా, పల్నాడు జిల్లా, బాపట్ల జిల్లా, నంద్యాల జిల్లా, శ్రీ సత్యసాయి జిల్లా, అన్నమయ్య జిల్లా, తిరుపతి జిల్లా,

### రెవెన్యూ డివిజన్లు
తొలి పునర్వ్యవస్థీకరణలో కొత్తగా 22 రెవెన్యూ డివిజన్లు ఏర్పడ్డాయి.
* పలాస రెవెన్యూ డివిజను - (శ్రీకాకుళం జిల్లా)
* బొబ్బిలి రెవెన్యూ డివిజను - (విజయనగరం జిల్లా)
* చీపురుపల్లి రెవెన్యూ డివిజను - (విజయనగరం జిల్లా)
* భీమునిపట్నం రెవెన్యూ డివిజను - (విశాఖపట్నం జిల్లా)
* భీమవరం రెవెన్యూ డివిజను - (పశ్చిమగోదావరి జిల్లా)
* ఉయ్యూరు రెవెన్యూ డివిజను - (కృష్ణా జిల్లా)
* తిరువూరు రెవెన్యూ డివిజను - (ఎన్టీఆర్ జిల్లా)
* నందిగామ రెవెన్యూ డివిజను - (ఎన్టీఆర్ జిల్లా)
* బాపట్ల రెవెన్యూ డివిజను - (బాపట్ల జిల్లా)
* చీరాల రెవెెన్యూ డివిజను - (బాపట్ల జిల్లా)
* సత్తెనపల్లి రెవెన్యూ డివిజన - (పల్నాడు జిల్లా)
* కనిగిరి రెవెన్యూ డివిజను - (ప్రకాశం జిల్లా)
* ఆత్మకూరు రెవెన్యూడివిజను - (నంద్యాల జిల్లా)
* డోన్ రెవెన్యూ డివిజను - (నంద్యాల జిల్లా)
* పత్తికొండ రెవెన్యూ డివిజను - (కర్నూలు జిల్లా)
* గుంతకల్ రెవెన్యూ డివిజను - (అనంతపురం జిల్లా)
* పుట్టపర్తి రెవెన్యూ డివిజను - (శ్రీ సత్యసాయి జిల్లా)
* రాయచోటి రెవెన్యూ డివిజను - (అన్నమయ్య జిల్లా)
* నగరి రెవెన్యూ డివిజను - (చిత్తూరు జిల్లా)
* పలమనేరు రెవెన్యూ డివిజను - (చిత్తూరు జిల్లా)
* కుప్పం రెవెన్యూ డివిజను - (చిత్తూరు జిల్లా)
* శ్రీకాళహస్తి రెవెన్యూ డివిజను - (తిరుపతి జిల్లా)

### మండలాలు
తొలి పునర్వ్యవస్థీకరణలో కొత్తగా 14 మండలాలు ఏర్పడ్డాయి.

* సీతమ్మధార మండలం, గోపాలపట్నం మండలం, ములగాడ మండలం, మహారాణిపేట మండలం (4) - విశాఖపట్నం జిల్లా)
* విజయవాడ ఉత్తర మండలం, విజయవాడ తూర్పు మండలం, విజయవాడ పశ్చిమ మండలం, విజయవాడ మధ్య మండలం (4) (ఎన్టీఆర్ జిల్లా)
* గుంటూరు తూర్పు మండలం, గుంటూరు పశ్చిమ మండలం (2) - (గుంటూరు జిల్లా)
* నెల్లూరు గ్రామీణ మండలం, నెల్లూరు పట్టణ మండలం (2) - (శ్రీ పొట్టిశ్రీరాములు నెల్లూరు జిల్లా)
* కర్నూలు పట్టణ మండలం, కర్నూలు గ్రామీణ మండలం (2) - (కర్నూలు జిల్లా)

## పునర్వ్యవస్థీకరణలో రద్దైన మండలాలు

* విశాఖపట్నం పట్టణ మండలం
* విజయవాడ పట్టణ మండలం
* గుంటూరు మండలం
* నెల్లూరు మండలం
* కర్నూలు మండలం

## పునర్వ్యవస్థీకరణలో రద్దైన రెవెన్యూ డివిజన్లు

* ఎటపాక రెవెన్యూ డివిజను

## తొలి పునర్వ్యవస్థీకరణ వివరాలు

**2022 ఏప్రిల్ 4 న జరిగిన పునర్వ్యవస్థీకరణ ప్రకారం వివరాలు**

## తొలి పునర్వ్యవస్థీకరణ తరువాత మార్పులు

### కొత్తగా ఏర్పడిన రెవెన్యూ డివిజన్లు

* **కొత్తపేట రెవెన్యూ డివిజను:** 2022 ఏప్రిల్ 4 న జరిగిన పునర్వ్యవస్థీకరణలో 10 మండలాలతో రామచంద్రపురం రెవెన్యూ డివిజను, 13 మండలాలతో అమలాపురం రెవెన్యూ డివిజనుతో కోనసీమ జిల్లా ఏర్పడింది. తరువాత రామచంద్రాపురం రెవెన్యూ డివిజన్‌ల పరిధిలోని కొత్తపేట, ఆలమూరు, ఆత్రేయపురం, రావులపాలెం, (4) అమలాపురం రెవెన్యూ డివిజను పరిథిలోని పి.గన్నవరం, అంబాజీపేట, అయినవల్లి (3) మొత్తం 7 ఏడు మండలాలను కలిపి కొత్తపేట రెవెన్యూ డివిజన్‌ను కొత్తగా ఏర్పాటు చేయాలని ప్రతిపాదిస్తూ రాష్ట్ర ప్రభుత్వం 30 రోజులులోగా ప్రజలు తమ అభ్యంతరాలు, సూచనలను తెలియచేసుకోవటానికి 2022 ఏప్రిల్ 12న ప్రాథమిక నోటిఫికేషన్‌ను విడుదల చేసింది. అభ్యంతరాలు, సూచనల గడువు ముగిసినతరువాత పైన తెలిపిన ప్రకారం 7 మండలాలతో 2022 జూన్ 29 న కొత్తపేట రెవెన్యూ డివిజన్‌ను ఏర్పాటుచేస్తూ ప్రభుత్వం ఉత్తర్వులు జారీచేసింది.
* **పులివెందుల రెవెన్యూ డివిజను:**2022 ఏప్రిల్ 4 న జరిగిన పునర్వ్యవస్థీకరణలో 12 మండలాలతో బద్వేలు, 12 మండలాలతో కడప, 12 మండలాలతో జమ్మలమడుగు రెవెన్యూ డివిజన్లుగా వైఎస్ఆర్ జిల్లా ఏర్పడింది.తరువాత జమ్మలమడుగు రెవెన్యూ డివిజను పరిధిలోని పులివెందుల, లింగాల, వేముల, తొండూరు, సింహాద్రిపురం, (5) కడప రెవెన్యూ డివిజను పరిధిలోని వీరపునాయునపల్లి, వేంపల్లి, చక్రాయపేట (3) మొత్తం 8 మండలాలతో కలిపి పులివెందుల రెవెన్యూ డివిజన్‌ను కొత్తగా ఏర్పాటు చేయాలని ప్రతిపాదిస్తూ రాష్ట్ర ప్రభుత్వం 30 రోజులులోగా ప్రజలు తమ అభ్యంతరాలు, సూచనలను తెలియచేసుకోవటానికి 2022 ఏప్రిల్ 12న ప్రాథమిక నోటిఫికేషన్‌ను విడుదల చేసింది. అభ్యంతరాలు, సూచనల గడువు ముగిసినతరువాత పైన తెలిపిన ప్రకారం 8 మండలాలతో 2022 జూన్ 29 న పులివెందుల రెవెన్యూ డివిజన్‌ను ఏర్పాటుచేస్తూ ప్రభుత్వం ఉత్తర్వులు జారీచేసింది.
* **రేవల్లె రెవెన్యూ డివిజను:**2022 ఏప్రిల్ 4 న జరిగిన పునర్వ్యవస్థీకరణలో 12 మండలాలతో బాపట్ల, 13 మండలాలతో చీరాల రెండు కొత్త రెవెన్యూ డివిజన్లతో బాపట్ల కొత్త జిల్లాగా ఏర్పడింది.తరువాత బాపట్ల రెవెన్యూ డివిజను పరిధిలోని రేపల్లె, నిజాంపట్నం, చెరుకుపల్లి, భట్టిప్రోలు, వేమూరు, కొల్లూరు, అమర్తలూరు, చుండూరు, నగరం మండలాలను (9) విడగొట్టి రేపల్లె రెవెన్యూ డివిజన్‌ను కొత్తగా ఏర్పాటు చేయాలని ప్రతిపాదిస్తూ రాష్ట్ర ప్రభుత్వం 30 రోజులులోగా ప్రజలు తమ అభ్యంతరాలు, సూచనలను తెలియచేసుకోవటానికి 2022 మే 17న 12న ప్రాథమిక నోటిఫికేషన్‌ను విడుదల చేసింది. అభ్యంతరాల, సూచనల గడువు ముగిసినతరువాత పైన తెలిపిన ప్రకారం 9 మండలాలతో 2022 ఆగస్టు 5న రేపల్లె కేంద్రంగా రేపల్లె రెవెన్యూ డివిజన్‌ను ఏర్పాటుచేస్తూ ప్రభుత్వం ఉత్తర్వులు జారీచేసింది.

### మండలాలు బదలాయింపులు

* **బొండపల్లి మండలం:** విజయనగరం జిల్లా, బొబ్బిలి రెవెన్యూ డివిజను పరిధిలోని బొండపల్లి మండలం 2022 జూన్ 29న అదే జిల్లా విజయనగరం రెవెన్యూ డివిజను పరిదిలోకి బదలాయించబడింది.
* **పర్చూరు మండలం:** బాపట్ల జిల్లా, చీరాల రెవెన్యూ డివిజను పరిధిలోని పర్చూరు మండలం 2022 ఆగస్టు 5న అదే జిల్లాలోని బాపట్ల రెవెన్యూ డివిజను పరిధిలోకి బదలాయించబడింది.
* **మార్టూరు మండలం:** బాపట్ల జిల్లా, చీరాల రెవెన్యూ డివిజను పరిధిలోని మార్టూరు మండలం 2022 ఆగస్టు 5న అదే జిల్లాలోని బాపట్ల రెవెన్యూ డివిజను పరిధిలోకి బదలాయించబడింది.
* **యద్దనపూడి మండలం:** బాపట్ల జిల్లా, చీరాల రెవెన్యూ డివిజను పరిధిలోని యద్దనపూడి మండలం 2022 ఆగస్టు 5న అదే జిల్లాలోని బాపట్ల రెవెన్యూ డివిజను పరిధిలోకి బదలాయించబడింది.

## ఇవీ చూడండి
* తెలంగాణ జిల్లాల, మండలాల పునర్వ్యవస్థీకరణ
* తెలంగాణ జిల్లాలు
* ఆంధ్రప్రదేశ్ జిల్లాలు

## మూలాలు

## వెలుపలి లంకెలు

*2
వర్గం:ఆంధ్రప్రదేశ్ జిల్లాల పునర్వ్యవస్థీకరణ
వర్గం:జిల్లాల పునర్వ్యవస్థీకరణ